**JABATAN TEKNOLOGI PENDIDIKAN**

**Institut Pendidikan Guru Kampus Tuanku Bainun**

**EDU 3053 - TEKNOLOGI DALAM PENGAJARAN DAN PEMBELAJARAN**

**PEMBENTANGAN INDIVIDU**

Dengan menggunakan perisian persembahan, setiap pelajar dikehendaki memilih satu daripada tajuk-tajuk berikut untuk di bincangkan di dalam kelas. Mengaplikasikan pelabagai media seperti grafik, teks, audio, video dengan baik di dalam persembahan akan diambil kira dalam menilai pembentangan individu. Masa pembentangan tidak lebih daripada 20 minit.

**Tajuk Pembentangan**

* 1. Membuat rujukan di perpustakaan dan internet kaji peranan dan kepentingan teknologi pendidikan dalam pengajaran-pembelajaran.
  2. Masih ada guru-guru yang berpandangan bahawa bidang teknologi pengajaran ialah menghasilkan alat bantuan mengajar (ABM). Berikan pandangan anda tentang kepercayaan tersebut dan apakah sebenarnya bidang teknologi pengajaran serta domain-domainnya.
  3. Menurut Smaldino,S.E., Russell,J.D.,Heinich,R. & Molenda,M, terdapat pelbagai katogeri dalam kaedah pengajaran. Bincangkan berdasarkan contoh-contoh yang sesuai.
  4. Media pengajaran hanyalah sebagai medium yang digunakan untuk menyalurkan pesanan daripada pengirim kepada penerima supaya dapat merangsang fikiran, perasaan, serta minat pelajar. Jelaskan jenis media pengajaran mengikut pengkelasan dan berikan contoh-contoh yang sesuai.
  5. Di dalam merancang pengajaran guru-guru harus menggunakan media atau membangunkan sendiri bahan untuk digunakan dalam pengajaran mereka. Apakah kreteria-kreteria yang boleh digunakan sebagai pertimbangan dalam memilih media yang akan digunakan dalam pengajaran.
  6. Terdapat pelbagai teori dalam pengajaran dan pembelajaran, Sebahagian teori adalah berpusatkan kepada pengajar manakala sebahagian yang lain adalah berpusatkan kepada pelajar. Melalui penggunaan pelbagai teknologi dan media pengajaran bagaimana konsep “Pengajaran tanpa bergantung kepada pengajar” boleh dilaksanakan di dalam kelas.
  7. “Reka bentuk pengajaran ialah proses sistematik dalam merekabentuk, membangun, melaksana dan menilai pengajaran” (Dick & Reiser, 1989). Berdasarkan penyataan tersebut, terangkan peranan reka bentuk pengajaran kepada seorang guru dalam merancang proses pengajaran dan pembelajaran.
  8. Menurut Yusup Hashim (1998), model reka bentuk pengajaran membantu guru merancang dan melaksanakan pengajaran. Jelaskan perbezaan di antara model reka bentuk pengajaran ADDIE dan ASSURE yang sering digunakan oleh seorang guru dalam menyediakan bahan pengajaran.
  9. Kepelbagaian aras pengetahuan murid merupakan lumrah di dalam sesebuah bilik darjah. Bagi memastikan hasil pembelajaran tercapai guru seharusnya bijak menangani situasi ini. Dengan pelbagai kemudahan yang ada bagaimana anda dapat menyelesaikan masalah tersebut.
  10. Merujuk kepada Smaldino,S.E., Russell,J.D.,Heinich,R. & Molenda,M.dalam bukunya *Instructional technology and media for learning* Instructional technology and media learning. New Jersey:Pearson Educational Inc. Bincangkan perkara-perkara yang perlu dipertimbangkan oleh seseorang pereka bentuk dalam menghasilkan rekabentuk visual yang menarik.
  11. Di dalam menghasilkan bahan 2D, penggunaan huruf sering digunakan. Dalam menggunakan huruf terdapat beberapa prinsip yang perlu dipertimbangkan, agar ia memberi keselesaan dari segi keterbacaan. Berdasarkan contoh-contoh yang sesuai bincangkan prinsip-prinsip tersebut diaplikasikan.
  12. Penggunaan bahan sumber 3D dalam pengajaran dan pembelajaran banyak memberikan impak positif kepada pelajar. Walau bagaimana pun tidak kurang terdapat beberapa kekangan untuk menggunakan bahan tersebut di dalam bilik darjah. Berikan pendapat anda tentang kekuatan-kekuatan serta kekangan –kekangan penggunaan bahan sumber 3D di sekolah.
  13. Semakin kompleks binaan atau struktur sesebuah kamera, semakin lengkap mekanismenya. Kelengkapan serta kecekapan mekanisme ini akan turut memberi kesan terhadap produk fotografi yang dihasilkan. Berdasarkan penyataan tersebut jelaskan aspek-aspek berikut; i. kelajuan pengatup (shutter speed) ii. Bukaan (*a*perture). Bilakah keadaan yang sesuai untuk menggunakan kemudahan mod *"*Aperture Priority*"* dan *“*Shutter Priority”.
  14. Berdasarkan contoh-contoh yang sesuai bincangkan perbezaan di antara teknik dan komposisi dalam bidang fotografi.
  15. Merujuk kepada Smaldino,S.E., Russell,J.D.,Heinich,R. & Molenda,M.(2005). Instructional technology and media for learning. (8th ed.).New Jersey: Pearson Educational Inc. , bincang dan senaraikan langkah-langkah memerlihara dan memulihara cetakan fotografi anda.
  16. Penggunaan transparensi semakin kurang digunakan di sekolah. Walau bagaimana pun sekiranya ia digunakan dengan cara yang betul masih mampu memberikan kesan pembelajaran yang lebih menarik. Berdasarkan kepada Ellington,H.(1996). *Using the overhead projector effectively.* jelaskan garis panduan, prosedur dan teknik menghasilkan transparensi yang berkesan.
  17. Merujuk kepada Smaldino,S.E., Russell,J.D.,Heinich,R. & Molenda,M.(2005). Instructional technology and media for learning. (8th ed.).New Jersey: Pearson Educational Inc. Terdapat pelbagai format dalam menghasilkan audio. Jelaskan pelbagai format audio yang terdapat di dalam pasaran dan nyatakan kelebihan dan kekurangannya.
  18. Dari manakah boleh anda dapatkan media audi. Apakah format-format fail audio, perkakasan dan perisian yang diperlukan untuk menyunting dan memainkan bahan rakaman audio.
  19. Penggunaan video yang dihasilkan sendiri oleh guru menjadi lebih mudah dengan adanya kemudahan dan peralatan dan perisian komputer. Jelaskan langkah-langkah yang perlu dilalui untuk menghasilkan sebuah video untuk tujuan pembelajaran.
  20. Berdasarkan rubrik penilaian video dalam Smaldino,S.E., Russell,J.D.,Heinich,R. & Molenda,M.(2005). *Instructional technology and media for learning.* (8th ed.).New Jersey: Pearson Educational Inc. , buat penilaian interaktif mana-mana CD video yang dihasilkan untuk tujuan pengajaran dan pembelajaran.
  21. Kemahiran pengintegrasian teknologi maklumat dan komunikasi oleh guru-guru di bilik darjah memberi kesan positif kepada pengajaran dan pembelajaran. Perisian yang sering digunakan adalah seperti pemerosesan perkataan, hamparan elektronik, persembahan elektronik dan pangkalan data. Berdasarkan contoh-contoh perisian yang sesuai, jelaskan bagaimanakah pengintegerasian perisian-perisian tersebut membantu guru dalam pengajaran dan pembelajaran.
  22. Pada masa ini, kita telah melihat perkembangan teknologi telefon pintar dan tablet berkembang dengan pesat. Terdapat banyak aplikasi Android dan Apple Apps (iOS) yang berbentuk pendidikan telah dibangunkan. Berdasarkan beberapa contoh aplikasi yang disediakan, bagaimana ia dapat digunakan dalam pengajaran dan pembelajaran di sekolah.
  23. Di antara masalah yang sering dihadapi oleh seorang guru dalam menggunakan perisian ialah kosnya yang sangat mahal. Walau bagaimanapun terdapat juga perisian-perisian yang boleh kita perolehi secara percuma. Terdapat dua jenis perisian yang boleh dikatogerikan sebagai percuma iaiatu, “Freeware” dan “Open Source”. Berdasarkan contoh-contoh yang sesuai jelaskan perbezaan di antara kedua jenis perisian tersebut.
  24. Isu hak cipta adalah sangat penting untuk melindungi sesuatu produk. Walau bagaimana pun untuk tujuan pengajaran dan pembelajaran kita masih dibenarkan untuk menggunakannya dengan mematuhi syarat-syarat tertentu. Jelaskan apakah hukuman-hukuman yang boleh dikenakan sekiranya kita melanggar akta hak cipta dan apakah syarat-syarat yang perlu dipatuhi dalam menggunakan bahan-bahan yang dilindungi melalui akta hak cipta untuk tujuan pengajaran.
  25. Isu keselamatan adalah antara perkara yang selalu difikirkan dalam penggunaan kemudahan internet. Terangkan langkah-langkah keselamatan untuk melindungi data dan *e-mail* daripada serangan virus dan pencerobohan.
  26. Terangkan dan jelaskan apakah perbezaan web 2.0 dan web 3.0. Berikan contoh-contoh yang sesuai dalam penjelasan tersebu.
  27. Berdasarkan contoh, bagaimanakah aplikasi dalam talian mampu memperluaskan pengetahuan serta menjana pemikiran yang kritis, kreatif dan inovatif dalam kalangan pelajar.
  28. Lebih sedekad yang lalu, perisian yang berkuasa untuk menguruskan pangkalan data yang kompleks telah digabungkan dengan rangka kerja digital untuk menguruskan kurikulum, bahan latihan, dan alat-alat penilaian. Hasilnya terbentuk satu teknologi yang dikenali sebagai Sistem Pengurusan Pembelajaran (LMS). Jelaskan apakah yang anda faham tentang LMS serta kelebihannya dalam pengajaran dan pembelajaran masa kini.
  29. Menurut Johnson (2003) Objek Pembelajaran (Learning Object) merupakan koleksi bahan-bahan digital-gambar , dokumen, simulasi yang diiringi oleh objektif pembelajaran yang jelas dan boleh diukur bagi menyokong sebarang aktiviti pembeljaran. Terangkan apakah ciri-ciri  **Objek Pembelajaran.**
  30. Di bawah projek 1BestariNet, sekolah-sekolah di Malaysia telah dilengkapkan dengan penyelesaian bersepadu yang membolehkan pengajaran, pembelajaran, kolaborasi dan pentadbiran dijalankan melalui Frog VLE. Apakah manfaat yang akan diperolehi oleh pelajar, guru dan ibu bapa melalui projek tersebut.

***Disediakan oleh;*** **Disahkan oleh Ketua Jabatan**

Tandatangan Pensyarah Tandatangan Ketua Jabatan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Nama: SURIATY BT MD AROF )

Penyelaras Kursus (Nama: )

Tarikh: \_\_\_\_\_\_\_\_\_\_\_\_\_\_\_\_\_\_\_\_ Cop Jabatan:

Tarikh: \_\_\_\_\_\_\_\_\_\_\_\_\_\_\_\_\_\_\_\_